આ ફિલ્મમાં ટાઇગરની મારફાડ ઍક્શન ઉપરાંત પણ જોવા જેવું તો છે જ. જેમ કે કેરળના બૅકવૉટર્સનાં આંખને ઠંડક આપે એવાં લોકેશન. દર વર્ષે કેરળમાં યોજાતી દિલધડક સ્નેક બોટ રેસ વલ્લમકલી હિન્દી ફિલ્મમાં ભાગ્યે જ જોવા મળી છે. એવું જ આપણી સ્વદેશી માર્શલ આર્ટ કલરિપયટ્ટનું છે. રૂવાંડાં ઊભાં કરી દે એવા આ યુદ્ધકૌશલ્યને આપણા હિન્દી ફિલ્મમેકર્સે હજી હાથ કેમ નથી લગાડ્યો એ જ આશ્ચર્ય છે. અહીં એ કલરિપયટ્ટને પણ જોવા જેવું છે. જોકે કેરળ ફરી આવેલા વાચકોને ખ્યાલ હશે જ કે આ કળા શીખવતી સ્કૂલનું ભોંયતળિયું વુડન નહીં બલકે માટીનું હોય.